Motî:anweye - Wikipedia

# Motî:anweye

### Èn årtike di Wikipedia.

anweye [f.n.] longou pexhon come on sierpint ki skepeye e l' Atlantike, pu ki rmonte les rivires di l' Urope Coûtchantrece, e sincieus latén "Anguilla anguilla" . Tins del grande setchresse di 1921, Djustin aveut atrapé ene anweye di dpus d' céncwante cintimetes (M. Georges). Divant d' les cure, fåt saetchî les båbes azès anweyes (C. Massaux). F. anguille. >> distchåssî (schoircî, disbiyî) ene anweye: lyi rsaetchî ses båbes. F. écorcher. F. anguille. >> i fåt todi schoircî l' anweye pa s' cawe: I fåt cmincî èn ovraedje come k' c' est l' pus åjhey. >> esse coriant come ene anweye: foirt coriant. >> i vs ride el mwin come ene anweye: on n' pout nén conter sor lu. >> si ployî come ene anweye: si poleur ployî foirt. Franwal: ahåyant po: "F. très souple". >> si ctaper come en anweye: si ctaper foirt cwand on l' vout tni astok. On dit eto: come on moulet. F. comme un beau diable. >> wespiyant come ene anweye: foirt wespiyant. F. vif, hyper-remuant. >> mwinre come ene anweye: foirt mwinre. F. maigrichon, cachectique. >> Les Anweyes: no d' ene plaece di Djimbe.

2. (po rire) vé. F. pénis.

Etimolodjeye: latén "anguis" (sierpint), avou ridaedje GU W.

anwiale

| anwiea u anwjhea [o.n.]

1. djonne di pexhon, djusse rexhou d' l' oû. F. alevin.

2. pitit pexhon. F. fretin.

3. pitite anweye. F. anguille juvénile.

Etimolodjeye: cawete -ea.

| anwiale [f.n.] pitite anweye. F. anguille juvénile.

Etimolodjeye: cawete -ale.

Mots d' aplacaedje :

- anweye ås set trôs
- anweye di bwès
- anweye di håye

- Dipus d' racsegnes so les anweyes
- Dipus d' racsegnes so les anwieas (djonne di pexhon)

Prin del pådje «http://wa.wikipedia.org../../../a/n/w/Mot%C3%AE%7Eanweye.html»

##### Views

- Årtike
- Copene
- Modêye d' asteure

##### Cweri